Of bel ons hoofkantoor op
021 406 3458
Kleurvolle karakters soek na Suid-Afrika se lekkerste restaurantkos. Hulle reis die land plat en kies hul uitskietgeregte en lag sommer hard op pad.
’n Kan-nie-flop gatsby via Leroux se Kaapse kostrok. Die Kaap se bekendste kostrok het ’n nuwe baas, maar nou moet Leroux Botha ’n menu kry. Hy roep sy koshelde in om te help, maar die publiek se proestemme bepaal of die dis bly of ry.
Die eeue oue ongemak tussen skoonma’s en skoondogters is op die tafel. ’n Man moet geblinddoek sy ma en vrou se geregte proe – en dan sy gunsteling kies. Met aanbieder Amor Vittone.
Wat as jou gunstelingkunstenaar jou verras met ’n optrede by jou troue? In hierdie werklikheidsreeks kry troupaartjies die verrassing van 'n leeftyd wanneer hul gunstelingkunstenaars onverwags by hul troue opdaag.
Angelique en jr.
Die geliefde rooikop-aktrise Angelique Gerber, wat bekend geword het as Clara in 7de Laan, het onlangs ma geword. Jacques jr. het haar kom oorrompel en dié werklikheidsreeks gee kykers ’n binnnekykie in haar nuwe rol.
Eileen de Jager en Roelien Schutte het bekend geword as die twee susters wat gru-tonele skoonmaak. In Bloedsusters ervaar jy die donker en lig van hul ongewone bestaan.
Ontmoet 'n eksentrieke natuurfotograaf met kaal voete en die buitengewone vermoë om met wilde diere bevriend te raak: Kim Wolhuter wys ons wat gebeur agter die lens in Bos.
Die ster van die rolprent Dis ek, Anna, Charlene Brouwer, en haar vervaardiger-man, Niel van Deventer, pak hul tasse en gaan kuier by verlangende Suid-Afrikaners in Europa.
Die komponis, sanger en almal se gunsteling-boytjie van Brackenfell, Pedro Kruger, is ’n ou bekende in talle sitkamers en maak dié keer ’n draai in VIA se splinternuwe musiek- en geselsprogram, Klavierkuiers met Pedro (Vrydae om 20:00). In hierdie program bring hy musikale huldeblyke aan van Suid-Afrika legendariese kunstenaars.
In Sê net ja gaan 'n span skeppende kundiges hoopvolle toekomstige bruidegomme help om die groot vraag so onvergeetlik as moontlik te vra. Kan sy indrukwekkende voorstel haar “wat-gaan-nou-aan” in 'n “ja” verander?
Die ma-en-seun-span Joe en Dol Strydom is passievol oor erfstukke en oudhede. Tydens Skatjagter reis die twee na verskeie plekke om vergete skatte uit te snuffel en te herstel tot hul eertydse glorie.
Die bekende Hildegardt Whites keer terug na die Weskus, haar geboorteplek, om haar herkoms deur musiek te verken. Met die hulp van medemusikante sal sy 13 liedjies in 30 dae skryf.
Weg!-tydskrif se Erns Grundling en Toast Coetzer neem ons op ’n reis deur die Karoo en herbesoek die kleurryke mense en plekke wat dié streek so spesiaal maak.
‘n Vasvraprogram waar tien slimkoppe dit uitspook as Huisgenoot the grootste aanhanger gekroon te word. Met Rian van Heerden.
In hierdie speletjiesprogram help skattige kinders hul ouers deur leidrade te gee oor watter items toegedraai is. As die ouers dan regraai, is die items hulle s’n.
Randrekkers vir jou groot dag via slim trou-paartjies. Ons volg ‘n paartjie se troupad om te sien of hulle die beoogde begroting laat werk het.
Manvang-manewales via die romantiese hofnar Schalk. Jou pasmaat is dalk net ’n klik weg. Die vroue is in beheer en die mans moet beïndruk. Komediant Schalk Bezuidenhout skerts terwyl hulle besluit of een van die ouens die klik werd is!
Elke week besoek ons Intercare in Kaapstad waar fassinerende stories vertel word en nuwe mediese tegnieke gebruik word.
Mynie Steffens het ’n passie vir kosmaak. Sy en die vervaardiger en fotograaf Adi van der Walt reis na oulike plekkies in Suid-Afrika en braai buitengewone kos.
SARIE-lesers vra Herman vir eerstehandse advies oor hoe om hul gaste te bederf. Hy deel sy idees en natuurlik ook 'n spyskaart met styl.
Ons reis die land vol om innoverende landbou-entrepreneurs te ontmoet wat woeker op ’n klein stukkie grond. Met Anrich Herbst, Chris de Clercq en dr. Simonia Magardie. Saam met Laeveld Agrochem.
’n Gedugte dekorspan help gastehuiseienaars van die Vrystaatse dorpie Parys om hul besighede weer op koers te kry.
Moskou se kombuis
Die jong sjef en musikant Moskou du Toit nooi jongmense na ’n geheime bestemming op Stellenbosch waar hulle kook, kuier en gesels.
In haar Douglas-huis leer die stuitige Mareli Visser amateur-bakkers hoe om koeke vir spesiale geleenthede te bak.
Ons leer ken die Michelinster-sjef Jan-Hendrik van der Westhuizen in Nice vanwaar ons na ’n Italiaanse dorpie vertrek waar hy inspirasie kry vir sy grenslose kreatiwiteit.
Jay en die boys
Elke week pak Jay en sy drie seuns ’n doen-dit-self-projek aan wat deur sy vrou gekies is. Die pa en seuns se tyd saam bring hulle nog nader aan mekaar.
Christi Panagio en die “pin-up”-meisies dollie ons inspirerende gaste op in die styl van ikoniese heldinne.
Sjef Chris Erasmus van die Franschhoek-restaurant Foliage wys jy kan lekker eet metbestanddele wat jy vir geen geld kan koop nie. Kry dit eerder in die veld of jou tuin.
Die geliefde Elma Postma vat die pad plaas toe om die kombuistafels te besoek waar die land se beste boerekos gemaak word. Saam met Landbouweekblad.
Ons deel meisies se matriekafskeid-avonture in dié spesiale werklikheidsreeks. Met die aanbieder Sinki Mlambo.
Die bekende paartjies Diaan Lawrenson en Jody Abrahams asook Emo Adams en Michelle Gildenhuys verken hul herkoms deur in hul familie se liefdesverhale te delf.
Kan ’n besoek aan die mens op wie jy eerste verlief geraak het, jou lewe dramaties verander? In elke episode vertel 13 dapper mense wat die uitkoms van hul herbesoek was.
'n Werklikheidsprogram in die praktyke van die veeartse Jacques Visser en Pieter Engelbrecht.
Die eeue oue ongemak tussen skoonpa’s en skoonseuns is op die tafel. ’n Vrou moet geblinddoek haar pa en man se geregte proe – en dan haar gunsteling kies. Met aanbieder Amor Vittone.
Die styljoernalis Anet Pienaar-Vosloo reis wyd en syd om van haar gunsteling-mense se mooiste huise, plase en plekke met ons te deel in Mooi.
Getroude paartjies herleef hul troudag terwyl hulle die video van die okkasie saam met geliefdes kyk. En daar is altyd ‘n paar trane – dis nou vir lag en huil.
Ons verken die stories agter die grootste rooftogte in die Suid-Afrikaanse geskiedenis soos vertel deur misdaadkenners en dié wat daar was.
Vrydag 4 uur
Padvatplesiere via Dirk en Alti se maltrap-avonture. Dié geesdriftige paartjie is elke naweek op soek na ’n nuwe avontuur, natuurskoon, ’n partytjie, goeie musiek, interessante mense en alles wat lekker is.
Spoegwolf soek nuwe bloed
Die Stellenbosse rock-groep Spoegwolf is op soek na Afrikaans se volgende groot musieksterre. Elke episode kuier ’n ander aspirant-musikant by hulle en saam herbesoek hulle van Spoegwolf se gewildste liedjies.
My vreemde vriende
DuPreez Strauss het 5 000 Facebook-vriende – die meeste wat jy op 'n persoonlike rekening mag hê. Hy ontmoet nou sy ongewone skermvriende in lewende lywe.
Herman se fees
In dié spesiale feesbonanza nooi die SARIE-kosredakteur, Herman Lensing, ons sy kombuis binne en deel hy oulike idees vir ’n feestyd-okkasie waaroor jou gaste vir weke sal skinder. Herman se fees is met trots geborg deur Checkers. Hiermee die uitsaaitye vir Herman se fees: Donderdag 23 November om 18:30. Maandag 27 November om 21:30 Vrydag 1 Desember om 19:00 Dinsdag 5 Desember om 18:30 Sondae 10 Desember om 16:30 Saterdag 9 Desember om 17:00 Donderdag 21 Desember om 18:30